సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మాజీ క్రికెటర్ల క్లబ్ లో కుమారసంగక్కర..
సంగక్కర చేసిన సేవలకు గుర్తింపుగా అతనికి బ్రిటన్లో శ్రీలంక హైకమిషనర్ గా నియమిస్తామని శ్రీలంక అధ్యక్షుడు ప్రకటించారు
TNN | Updated:
Aug 24, 2015, 04:29PM IST
మాజీ క్రికెటర్ల క్లబ్లోకి స్వాగతం.. సుస్వాగతం..
ఎవరు ఎవరికి ఈ ఆహ్వానపలుకులు ఎవరికనుకున్నారూ?
ఆహ్వానం పలికింది లిటిల్ మాస్టర్ సునీల్ గవాస్కర్ .. శ్రీలంక లెజెండరీ క్రికెటర్ కుమార సంగక్కర టెస్ట్ క్రికెట్ నుండి రిటైరవుతున్నసందర్భంగా ఏర్పాటుచేసిన వీడ్కోలు కార్యక్రమంలో సునీల్ పాల్గొన్నారు. ప్రపంచ క్రికెట్ కు ఎంతో సేవచేసిన సంగక్కర ఇపుడు మాజీ క్రికెటర్ల క్లబ్ లో చేరిన తరువాత మరెంతో చేయాల్సి ఉందన్నారు. ఇదిలా ఉండగా.. దేశానికి సంగక్కర చేసిన సేవలకు గుర్తింపుగా అతనికి బ్రిటన్లో శ్రీలంక హైకమిషనర్ గా నియమిస్తామని శ్రీలంక అధ్యక్షుడు ప్రకటించారు. తన 134 టెస్ట్ క్రికెట్ మ్యాచుల్లో అత్యధికంగా 12400 పరుగులు చేసిన 37 ఏళ్ల ఈ ఎడమచేతివాటం క్రికెటర్ రిటైర్మెంట్ వేళ వీడ్కోలు పలకడానికి దేశ విదేశీ ప్రముఖులు సోమవారం నాడు బారులు తీరారు. ఈ సందర్భంగా సంగక్కర చేసిన ప్రసంగం అందరినీ ఆకట్టుకుంది. ప్రజలంతా నన్ను గొప్ప గొప్ప లక్ష్యాలు సాధించాలని అడుగుతుండేవాళ్లు. కానీ, నేను ఏమి సాధించినా సాధించకపోయినా మారుమాట్లాడకుండా నన్ను నన్నుగా స్వీకరించేందుకు నా కుటుంబం ఎప్పుడూ సిద్ధంగా ఉండటం నన్ను ఆనందపరిచే విషయమన్నాడు. నేను క్రికెట్లో మ్యాచులు, రికార్డులు గెలిచినా గెలవకపోయినా.. కుటుంబాన్ని మాత్రం గెలిచాను. అదే నా గొప్ప విజయం అన్నాడు. ఈ సందర్భంగా సంగక్కర తనకు తొలి క్రికెట్ పాఠాలు నేర్పిన స్కూల్ ప్రిన్సిపల్ తో పాటు తన మాజీ కోచులు.. తన ఉన్నతికి తోడ్పాటునందించిన వారందరికీ ధన్యవాదాలు చెప్పాడు.